Lav et referat af nedenstående tekst:

Tekst:
Dronninglund Sogn i Brønderslev Kommune er tæt på at blive lukket ned. Ifølge tal fra Statens Serum Institut har sognet snart nået grænsen, inden kommunen er tvunget til at lukke sognet. I et opslag på Facebook, skriver Brønderslev Kommune nu, hvordan deres borgere kan være med til at bryde smittekæderne. På borgmesterkontoret er borgmester Mikael Klitgaard (V) ærgerlig over den seneste tids udvikling i kommunen. - Vi håber en opfordring kan gøre det. Vi er nødt til at bede vores borgere om at tage det helt roligt lige nu. For ellers har vi ikke gjort noget bestemt. Vi sørger for at få folk testet. Smittetallet er lidt bekymrende, men vi opfordrer folk til at blive testet og passe på hinanden. Skulle den uheldige udvikling fortsætte, så er borgmesteren ikke bange, for at måtte lukke sognet ned. - Det er en glimrende mulighed at lukke sognet ned. Nogle gange kan man se de bestemte områder og så giver det ikke mening at regne smed for bager og så lukke en hel kommune ned. Det er meget spredt, og der er steder i vores kommune, hvor der ikke er ret stor smitte. Man skal tage det i opløbet, der hvor det begynder at blomstre. Især Dronninglund har haft et lignende smittetryk. Tilbage i september måned 2020 havde byen et by-night-arrangement, der resulterede  i et større smitteudbrud i byen. Det fik Brønderslev Kommune dog hurtigt bugt med, i samarbejde med borgerne, og den succes vil kunne gentage sig, mener Mikael Klitgaard. - Vi har i vores kommune et sammenspil med vores borgere.  Vi hjælper hinanden. Folk tager det  her alvorligt, så man hjælper selv til og passer på. Hvis man kan se, at mange omkring en er smittet så passer man særligt på. Vi har tillid til mennesker, og det har vi haft held med. De nordjyske kommuner med de højeste incidenstal er Rebild Kommune med et incidenstal på 132,8, Brønderslev Kommune med et incidenstal på 129,6 og Jammerbugt Kommune med et incidenstal på 156,6.

Referat:
Smitten stiger i Brønderslev, og lige nu er Dronninglund Sogn på kanten til at blive lukket.